詩偈 七
作者：龐藴
朝代：唐

paragraphs: 窮廝煎，餓廝吵，父子不同途，大家相脫卯。
萬頃湘江洗不清，無生曲調何時了。
（見《大正新修大藏經》四七冊宋《虛堂和尚語錄》卷十引）（按：《祖堂集》卷十五《龐居士傳》云：「平生樂道偈頌，可三百餘首，廣行於世。
皆以言符至理，句闡玄猷，爲儒彥之珠金，乃緇流之篋寶。
」）（〖1〗《景德傳燈錄》卷八本傳云：「有詩偈三百餘篇傳於世。
」〖2〗《新唐書》卷五九《藝文志》三著錄龐藴《詩偈》三卷，注云：「字道玄，衡州衡陽人，貞元初人。
三百餘篇。
」〖3〗無名子《龐居士語錄詩頌序》云：「其餘玄談道頌，流傳人間，頗多散軼。
今姑以所聞成編，釐爲二卷，永示將來，庶警後學。
」）。